**Referat kommunedirektørkollegiet**

**31.01.23.**

|  |
| --- |
| **Tid og sted:**  Fredag 31. januar 1300 – 1600 i rådhusstua, Skien rådhus  **Medlemmer**:  Kommunedirektør i Bamble: Geir H. Bjelkemyr-Østvang  Kommunedirektør i Drangedal: Hans Bakke  Kommunedirektør i Kragerø: Dag W. Eriksen  Rådmann i Porsgrunn: Rose- Marie Christiansen  Kommunedirektør i Siljan: Jan Sæthre  Kommunedirektør i Skien: Karin G. Finnerud  Grenlandssamarbeidet: Arve Høiberg  **Andre:**  Sak og Arkiv Kristine Langerød GKI Grenlandskommunenes innkjøpsenhet Anette Wessel Gerner (Teams) |

|  |  |
| --- | --- |
| Saksnr. | Kommunedirektørkollegiet |
| 1300 - 1330 | **Styremøte i GKI Grenlandskommunenes innkjøpsenhet**  Utsendte saker ble behandlet ved møteleder Jan Sæthre.  Protokoll skrevet av Anette Wessel Gerner, daglig leder. |
| 02/23 | **Referater.**  Referat fra møtene den 13. oktober og 25. oktober 2022 ligger vedlagt.  Konklusjon: Referatene ble godkjent.  Innkallingene til KDK 25. november og 16. desember ble avlyst.  Sakene 81/22 til 93/22 utgår med unntak av 90/22, 93/22 og 94/22 som ble behandlet ved epost med frist 22. desember  Referat fra epost av 22. desember  Konklusjon: Referat godkjent.  Referat fra KDK 24. januar. Konklusjon: Referat godkjent.  Referat fra Ordførerkollegiet 25. januar Arve gjennomgikk referatet og drøftingene i Ordførerkollegiet. Konklusjon: Referatet tatt til orientering. |
| 03/23 | **Sak og Arkiv –Drøfting av fordeling av kostnader**  Saksfremlegg ble drøftet. Prosjektleder Kristine Langerød var til stede under behandlingen.  Styringsgruppen for nytt saksbehandlingssystem i Grenland vedtok en fordeling av kostnader knyttet til endringer, tilleggs kjøp og andre kostnader som ikke er priset per kommune i etableringsløpet slik at 10 % av kostnaden deles likt mellom kommunene og resten fordeles etter folketall.  Dersom ikke alle kommunene skal ha endringen, må 100 % av kostnadene knyttet til endringen bæres av de kommunene som bestiller endringen. Mellom flere bestillende kommunene skal 10% fordeles flatt på bestillerne og 90% etter folketall.  Konklusjon:  Forslaget til justeringer av styringsdokumentet for etableringsløpet vedtas med foreslått presisering av at det er Grenland selv som fordeler fakturabeløp mellom kommunene, ikke Acos. |
| 04/23 | **Oppfølging av politiskverksted på Kongsberg -** **Skjønnsmidler 2023 –Prosjekt**  **Grenlandssamarbeidet mot 2025 -Felles tjenesteutvikling av gode kommunale tjenester for regionens innbyggere**  Følgende ble vedtatt i Ordførerkollegiet 9. november:  Ordførerne ber kommunedirektørene legge frem forslag til framtidig organisering av Grenlandssamarbeidet basert på erfaring fra Kongsbergregionen, hvor det politiske samarbeidet rendyrkes i Interkommunalt Politisk Råd og utvikling av tjenester plasseres i et eget organ.  Forslag til søknad om skjønnsmidler fra Statsforvalteren i 2023 ble drøftet.  Konklusjon: Forslag til justeringer innarbeides og søknaden fremlegges for kommunedirektørkollegiet 28. februar. |
| 05/23 | **Digitale Grenland**  Spørsmål om avvikling av møteplassen «Digitale Grenland» ble drøftet.  Konklusjon:  Møteplassen «Digitale Grenland» avvikles. |
| 06/23 | **GREP**  Innmeldt sak fra Kjell A. Sølverød, knyttet til rapport om Eierskapskontroll for Grep. Eierne av Grep Grenland AS har ikke gitt selskapet samordnet føringer for samfunnsansvar. Kommunedirektørene drøftet spørsmålet.  Konklusjon:  Felles eierskapsmelding er tillagt ordførerne. Administrative støtte gis om dette er ønskelig. Konklusjonen fremmes for ordførerkollegiet. |
| 07/23 | **Runde rundt bordet** |
| 08/23 | **Retningslinjer Grenland Næringsfond**  Forslag fra Næringssjefskollegiet til retningslinjer for Grenland Næringsfond ble gjennomgått.  Konklusjon: (Kommunedirektør fra Drangedal var ikke stemmeberettiget) Forslag til retningslinjer med et tillegg om at de administrative kostnader inndekkes årlig av eierkommunene, forelegges Ordførerkollegiet, før sak fremmes Grenlandsrådet 17. mars. |
| 09/23 | **Avtale om Regionalt Partnerskap Telemark**  Det ble orientert om at ordførerkollegiet ønsker et møte med prosjektleder for nye Telemark fylkeskommune om samarbeidsavtale med Grenlandssamarbeidet. Møtet er satt til 1. mars. Daglig leder utarbeider et forslag på konkrete samarbeidsområder som kan presenteres 1. mars til drøfting.  Forslag til konklusjon:  Kommunedirektørkollegiet drøfter spørsmålet fortløpende. |
| 10/23 | **Felles næringsfunksjoner –Fordeling av midler 2024**  Grenlandskommunenes støtte til felles næringsfunksjoner for 2023 ble drøftet.  Konklusjon:  Faktura for felles næringsfunksjoner sendes Grenlandskommunene for 2023. Fremtidig felles finansiering av næringsfunksjoner i Grenlandssamarbeidet etter 2023 drøftes videre. |
| 11/23 | **Regionale analysen for Grenland**  **Konklusjon:**  Grenlandssamarbeidet IPR overtar abonnementet etter Vekst i Grenland. daglig leder har i oppgave å forhandle om pris. |
| 12/23 | **Regnskap Grenlandssamarbeidet IPR og prosjektet Sak og Arkiv**  Vedlagt regnskap ble gjennomgått.  Konklusjon:  Regnskap tatt til orientering. |
| 13/23 | **Eventuelt** |